1942 թվականի հոկտեմբերին Սուխում-Կլուխորիի լեռնանցքում կատաղի մարտեր էին: Վիրավոր մարտիկներն ընկել էին շրջապատման մեջ: Բժշկասանիտարական մասի փոքրաթիվ կոլեկտիվը, որի կազմում էր Ասատրյանը, քաղաքացիական կռիվների մասնակից, կարմիր պարտիզան, բժշկական ծառայության մայոր Նատալիա Պադուշկո-Դուբրովսկայայի գլխավորությամբ, առանց հուսահատվելու չարչարվում էին գիշեր ու ցերեկ, որպեսզի շրջապատումից դուրս բերեն վիրավորներին, տարհանեն թիկունք: 1943 թվականին Սուխումի լեռնանցքում Ասատրյանը վիրավորվում է, բայց չի հեռանում զորամասից: Բժշկական ծառայության լեյտենանտ Շուշիկ Ասատրյանի մարտական ուղին ավարտվեց Ավստրիայում: Խորհրդային կառավարությունը բարձր գնահատելով նրա ծառայությունները` Ասատրյանին պարգեւատրել է Կարմիր աստղի շքանշանով/երկու/, Բելգրադի ազատագրման, Բուդապեշտի, Վիեննայի գրավման եւ Հաղթանակի համար մեդալներով: